**Likumprojekta „Grozījumi likumā „Par nekustamā īpašuma nodokli”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2013.gada 19.novembra sēdes protokola Nr.61 54.§ 3.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 19.novembra sēdes protokola Nr.61 54.§ 3.punkts paredz uzdevumu Tieslietu ministrijai sadarbībā ar Finanšu ministriju sagatavot un līdz 2014.gada 1.jūlijam iesniegt Ministru kabinetā priekšlikumus grozījumiem normatīvajos aktos par nekustamā īpašuma nodokļa objektam (dzīvojamām mājām, neatkarīgi no tā, vai tās ir vai nav sadalītas dzīvokļa īpašumos, dzīvojamo māju daļām, telpu grupām nedzīvojamās ēkās, kuru funkcionālā izmantošana ir dzīvošana) piekritīgās zemes noteikšanu.Saskaņā ar likumu „Par nekustamā īpašuma nodokli” nodokļa objekti, kuriem 5.pantā paredzēts atvieglojums, ir:1) dzīvojamās mājas, neatkarīgi no tā, vai tās ir vai nav sadalītas dzīvokļa īpašumos, dzīvojamo māju daļas, telpu grupas nedzīvojamās ēkās, kuru lietošanas veids ir dzīvošana, kā arī telpu grupas, kuru lietošanas veids ir saistīts ar dzīvošanu (garāžām, autostāvvietām, pagrabiem, noliktavām un saimniecības telpām) un tām piekritīgā zeme, ja tās netiek izmantotas saimnieciskās darbības veikšanai (3.panta pirmās daļas 2.punkts);2) arī dzīvojamo māju palīgēkas un garāžu īpašnieku kooperatīvo sabiedrību, garāžu īpašnieku biedrību un fizisko personu garāžas (izņemot smagās tehnikas un lauksaimniecības tehnikas garāžas) un tām piekritīgā zeme, ja tās netiek izmantotas saimnieciskās darbības veikšanai (3.panta 1.2 daļa).Saskaņā ar Ministru kabineta 2013.gada 19.novembra noteikumu Nr.1347 „Valsts informācijas sistēmu datu savietošanas kārtība nekustamā īpašuma nodokļa atvieglojumu piešķiršanai” 17.punktu, piemērojot nekustamā īpašuma nodokļa atvieglojumu, pašvaldība, saņemot šo noteikumu [14.1](http://likumi.lv/ta/id/262789?&search=on#n14.1)., [14.2](http://likumi.lv/ta/id/262789?&search=on#n14.2). un [14.4](http://likumi.lv/ta/id/262789?&search=on#n14.4).apakšpunktā minētos datus, papildus izvērtē informāciju par daudzbērnu ģimenes locekļu īpašumā esošajām domājamām daļām un saimnieciskās darbības veikšanu noteiktajā objektā. Pašvaldība saskaņā ar šo noteikumu 15.3.apakšpunktā sniegto informāciju, kā arī ņemot vērā zemes vienības platību vai saimniecisko darbību objektā, vai būves pārējo telpu grupu lietošanas veidus, var novērtēt šo noteikumu 14.5.apakšpunktā minēto zemes vienību kā piekritīgo zemi un noteikt piekritīgās zemes platību.Atvieglojumam noteiktais kritērijs – nekustamā īpašuma nodokļa objektam (dzīvojamām mājām, neatkarīgi no tā, vai tās ir vai nav sadalītas dzīvokļa īpašumos, dzīvojamo māju daļām, telpu grupām nedzīvojamās ēkās, kuru funkcionālā izmantošana ir dzīvošana) piekritīgā zeme - nevienā valsts informācijas sistēmā netiek reģistrēts. Nevienā normatīvajā aktā nav definēts termins nekustamā īpašuma nodokļu objektam piekritīgā zeme, kā arī neviens normatīvais akts nenosaka tās noteikšanas metodiku vai kārtību. Tādējādi ar valsts informācijas sistēmu savietotāju nav iespējams pilnībā savietot visus datus, kas paredzēti likuma „Par nekustamā īpašuma nodokli” 5.panta 1.2 daļā, jo šādu datu valsts informāciju sistēmās nav.Kaut problēma ir konstatēta tikai likuma „Par nekustamā īpašuma nodokli” 5.panta 1.2daļā, termins „piekritīgā zeme” tiek lietots arī 5.panta 1.1daļā un 8.panta piektajā daļā, tāpēc precizējami ir abi panti, nosakot, ka piešķirot nodokļa atvieglojumu, kā arī piemērojot nodokļa maksājumu atlikšanu, ņems vērā dzīvojamās mājas (telpu grupas) nekustamā īpašuma sastāvā esošo zemes vienību, vai dzīvokļa īpašuma sastāvā esošo zemes vienības kopīpašuma domājamo daļu.Attiecībā uz nedzīvojamām ēkām un inženierbūvēm termins „piekritīgā zeme” tiek lietots likuma „Par nekustamā īpašuma nodokli” 3.panta 1.3, 1.4 un 1.6daļā. Līdz ar to, arī minētās 3. panta daļas nepieciešams precizēt, nosakot, ka paaugstināta nodokļa likme tiks attiecināta uz zemes vienību vai zemes vienībām, uz kurām atrodas attiecīga būve, vai inženierbūve.Ņemot vērā minēto, termina aizstāšanai nav precizējošs raksturs, bet tiek radīta konceptuāli jauna pieeja nodokļa aprēķināšanai un atvieglojuma piešķiršanai. Ar grozījumu ieviešanu tiks radīta negatīvā ietekme uz pašvaldību budžetiem, jo nodokļa atvieglojums trūcīgām un maznodrošinātām personām, kā arī daudzbērnu ģimenēm tiks rēķināts no lielākas zemes vienības platības. Vienlaikus jāuzsver, ka pašvaldībām minēto negatīvo ietekmi iespējams kompensēt, izmantojot Likuma 3. panta 1.3, 1.4 un 1.6 daļu, jo pēc likumprojekta pieņemšanas arī uz šajās daļās minētajiem objektiem paaugstināta nodokļa likme tiks piemērota visai zemes vienības vai zemes vienību platībai. Ņemot vērā, ka paaugstinātas nodokļa likmes piemērošana pēc būtības ir sodošā sankcija, tad ieviešot grozījumus paredzēts, ka zemes īpašnieki tiks ieinteresēti sakārtot nekustamā īpašuma datus, reģistrējot atbilstoši normatīvajiem aktiem inženierbūves, būves, kurām būvniecībā pārsniegts normatīvajos aktos noteiktais būvdarbu veikšanas ilgums, kā arī sakārtot vidi degradējošas, sagruvušas vai cilvēku drošību apdraudošas būves vai gadījumos, kad pašvaldības izdos saistošos noteikumus saskaņā ar Likuma 3. panta pirmo daļu, nekustamā īpašuma īpašnieki tiks vairāk ieinteresēti nodrošināt, ka nekustamais īpašums tiek uzturēts atbilstoši normatīvo aktu prasībām, piemēram, netiks veikta patvaļīgā būvniecība.Papildus jāatzīmē, ka grozījumi neietekmēs pašvaldības tiesības izdot saistošus noteikumus likumā „Par nekustamā īpašuma nodokli” 5.panta trešās daļas noteiktajā kārtībā, kuros paredzēt nodokļu maksātājiem labvēlīgākus nosacījumus atvieglojumu piešķiršanā.Uzskatāmībai pievienojam arī Rīgas domes sagatavotos piemērus nekustamā īpašuma nodokļa (turpmāk – NĪN) pieaugumam:**1. Piemērs 3.panta 1.3 daļai –** *Kadastrā nereģistrēta inženierbūve*Nekustamais īpašums Rīgā:* zemes vienības platība 8734 kv.m,
* kadastrālā vērtība 2 759 788 *euro.*

Nereģistrētai autostāvvietai 2015.gadā aprēķināts no:* zemes piekrītošās platības 2573 kv.m
* kadastrālās vērtības daļas 812 883 *euro*

NĪN = 12 193,25 *euro.*Atbilstoši grozījumiem būtu jāaprēķina no:* visas zemes platības 8734 kv.m
* kadastrālās vērtības 2 759 788 *euro*

NĪN = 41 396,82 *euro.***NĪN palielinājums –29 203,57 *euro*.**2. **Piemērs 3.panta 1.4daļai –** *2 „grausti” uz vienas zemes vienības.*Nekustamais īpašums Rīgā:Zemes vienība, platība 2285 kv.m, kadastrālā vērtība 189 787 *euro*, uz kuras atrodas divi „grausti”:* Dzīvojamā māja Nr.1, kadastrālā vērtība 40 541 *euro*;
* Dzīvojamā māja Nr.2, kadastrālā vērtība 13 241 *euro*.

Uz šīs zemes vienības atrodas arī šķūnis.Ēku kadastrālā vērtība ir mazāka par piekrītošās zemes kadastrālo vērtību, tādēļ NĪN likmi 3% jāpiemēro zemes kadastrālajai vērtībai.2015.gada NĪN ar likmi 3% kopā 4831,47 *euro*:* no dzīvojamajai mājai Nr.1 piekrītošās zemes platības 1421 kv.m, kadastrālā vērtība 118025 *euro*, NĪN 3540,75 *euro*;
* no dzīvojamajai mājai Nr.2 piekrītošās zemes platības 518 kv.m, kadastrālā vērtība 43024 *euro*, NĪN 1290,72 *euro*.

No piekrītošās platības atrēķināta šķūnim piekrītošā zemes platība.Atbilstoši grozījumiem būtu jāaprēķina kopā 11 387,22 *euro*, t.sk.:* dzīvojamajai mājai Nr.1 - no visas zemes platības 2285 kv.m, kadastrālā vērtība 189 787 *euro*, NĪN 5693,61 *euro*;
* dzīvojamajai mājai Nr.2 – no visas zemes platības 2285 kv.m, kadastrālā vērtība 189 787 *euro*, NĪN 5693,61 *euro*.

**NĪN palielinājums –6 555,75** *euro.*3.**Piemērs 3.panta 1.4daļai –** *„Grausts” uz vairākām zemes vienībām***.**Nekustamais īpašums Rīgā:Ēka, atrodas uz 2 zemes vienībām:* zemes vienība Nr.1, kopējā platība 5463 kv.m, kadastrālā vērtība 315 364 *euro*;
* zemes vienība Nr.2, kopējā platība 1735 kv.m, kadastrālā vērtība 146 636 *euro*.

2015.gada NĪN 6 496,32 *euro* aprēķināts no kadastrālās vērtības 216 544 *euro*:* zemes vienībai Nr.1, piekrītošās platības 1211 kv.m, kadastrālā vērtība 69 908 *euro*;
* zemes vienībai Nr.2, piekrītošās platības 1735 kv.m, kadastrālā vērtība 146 636 *euro*.

Atbilstoši grozījumiem būtu jāaprēķina no kopējās kadastrālās vērtības 462 000 *euro*, NĪN 13860 *euro*.**NĪN palielinājums –7 363,68** *euro.*4. **Piemērs 3.panta 1.6daļai –** *Nedzīvojamo telpu īpašums, kuram pārsniegts normatīvajos aktos noteiktais kopējais būvdarbu veikšanas ilgums****.***Nedzīvojamās telpas īpašums Rīgā, kura sastāvā ir:* nedzīvojamā telpa;
* 7970/657895 kopīpašuma domājamās daļas no daudzdzīvokļu ēkas.

Nedzīvojamās telpas īpašuma kadastrālā vērtība 73 504,85 *euro*.Ēka Kaļķu ielā 2 atrodas uz pašvaldībai piekrītošām zemes vienībām:* zemes vienība Nr.1, platība 1343 kv.m, kadastrālā vērtība 855 913 *euro*;
* zemes vienība Nr.2, platība 345 kv.m, kadastrālā vērtība 235 627 *euro*;
* zemes vienība Nr.3, platība 423 kv.m, kadastrālā vērtība 300 681 *euro*;
* zemes vienība Nr.4, platība 167 kv.m, kadastrālā vērtība 68 064 *euro*;
* zemes vienība Nr.5, platība 150 kv.m, kadastrālā vērtība 51 223 *euro*.

Kopā visu zemes vienību kadastrālās vērtības 1 511 508 *euro*.NĪN aprēķins, ja tiktu salīdzinātas nedzīvojamo telpu īpašuma un piekrītošās zemes platības kadastrālās vērtības.7970/657895 kopīpašuma domājamām daļām piekrītošā kadastrālā vērtība no visām 5 zemes vienībām ir 18 311 *euro*, kas ir mazāka par nedzīvojamās telpas īpašuma kadastrālo vērtību, tādēļ likme 3% jāpiemēro nedzīvojamās telpas īpašuma kadastrālajai vērtībai un NĪN būs 2 205,15*euro*.Atbilstoši grozījumiem būtu jāaprēķina pēc likmes 3% no visu 5 zemes vienību kadastrālajām vērtībām, jo šajā gadījumā zemes vērtība ir lielāka par nedzīvojamās telpas īpašuma kadastrālo vērtību. Līdz ar to NĪN būs 45 345,24 *euro*.**NĪN palielinājums – 43 140,09** *euro***.**5.**Piemērs 5.panta 1.1daļai –** *dzīvokļa īpašums, kura sastāvā ir tikai dzīvoklis, bet privatizētā zeme zem mājas reģistrēta atsevišķā nekustamajā īpašumā***.**Dzīvokļa īpašums Rīgā, kura sastāvā ir:* dzīvoklis;
* 12150/284090 domājamās daļas no daudzdzīvokļu mājas koplietošanas telpām.

Šī daudzdzīvokļu māja atrodas uz zemes vienības, no kuras dzīvokļa īpašniecei pieder 12160/288180 domājamās daļas, kas iegūtas privatizācijas ceļā.Īpašniece ir maznodrošināta persona, tādēļ piemērojams atvieglojums 70%.2015.gadā NĪN pēc atvieglojumiem sastāda 62,32 *euro*, t.sk.:* par dzīvokļa īpašumu NĪN 104,62 *euro*, atvieglojums 70% 73,23 *euro*, samaksai 31,39 *euro*;
* par zemes vienības 12160/288180 domājamām daļām NĪN 103,10 *euro*, atvieglojums 70% - 72,17 *euro*, samaksai - 30,93 *euro*.

Atbilstoši grozījumiem NĪN pēc atvieglojumu piešķiršanas būtu 134,49 *euro*, t.sk.:* par dzīvokļa īpašumu NĪN 104,62 *euro*, atvieglojums 70% - 73,23 *euro*, samaksai - 31,39 *euro*;
* par zemes vienības 12160/288180 domājamām daļām NĪN 103,10 *euro* (bez atvieglojuma).

**Iemaksājamās NĪN summas palielinājums –72,17** *euro***.**6.**Piemērs 5.panta 1.1daļai –** *dzīvokļa īpašums; māja atrodas uz vairākām zemes vienībām; privatizēta domājamā daļa no zemes, uz kuras māja neatrodas, bet ir funkcionāli saistīta.*Dzīvojamā māja Rīgā;Māja atrodas uz 5 zemes vienībām, papildus dzīvokļu īpašnieki privatizējuši zemes vienību 38 kv.m platībā, uz kuras šī māja fiziski neatrodas, bet ir funkcionāli saistīta.Dzīvokļa īpašums - sastāvā ir dzīvoklis un 5010/1189070 domājamās daļas no daudzdzīvokļu mājas koplietošanas telpām, zeme nav.Tāpat šī dzīvokļa īpašniekam pieder:* 5010/1189070 domājamās daļas no zemes nekustamā īpašuma Nr.1 (ēka uz zemes neatrodas);
* 5010/1189070 domājamās daļas no zemes nekustamā īpašuma Nr.2 (atrodas ēkas daļa);
* 5010/1189070 domājamās daļas no zemes nekustamā īpašuma Nr.3 (atrodas ēkas daļa);
* 5010/1189070 domājamās daļas no zemes nekustamā īpašuma Nr.4 (atrodas ēkas daļa).

Īpašniece ir maznodrošināta persona, tādēļ piešķirts atvieglojums 70%.2015.gadā NĪN pēc atvieglojumiem sastāda kopā 16,25 *euro*, t.sk.:* par dzīvokļa īpašumu NĪN 40,88 *euro*, atvieglojums 70% - 28,62 *euro*, NĪN samaksai - 12,26 *euro*;
* par 5010/1189070 domājamajām daļām no zemes vienības Nr.1 NĪN 0,08 *euro*, atvieglojums 70% - 0,06 *euro*, NĪN samaksai - 0,02 *euro*;
* par 5010/1189070 domājamajām daļām no zemes vienības Nr.2 NĪN 1,20 *euro*, atvieglojums 70% - 0,84 *euro*, NĪN samaksai - 0,36 *euro*;
* par 5010/1189070 domājamajām daļām no zemes vienības Nr.3 NĪN 11,32 *euro*, atvieglojums 70% - 7,92 *euro*, NĪN samaksai - 3,40 *euro*;
* par 5010/1189070 domājamajām daļām no zemes vienības Nr.4 NĪN 0,69 *euro*, atvieglojums 70% - 0,48 *euro*, NĪN samaksai - 0,21 *euro*.

Atbilstoši grozījumiem NĪN pēc atvieglojumu piešķiršanas būtu 25,55 *euro*, t.sk.:* par dzīvokļa īpašumu NĪN 40,88 *euro*, atvieglojums 70% - 28,62 *euro*, NĪN samaksai - 12,26 *euro*;
* par 5010/1189070 domājamajām daļām no zemes vienības Nr.1 NĪN 0,08 *euro*;
* par 5010/1189070 domājamajām daļām no zemes vienības Nr.2 NĪN 1,20 *euro*;
* par 5010/1189070 domājamajām daļām no zemes vienības Nr.3 NĪN 11,32 *euro*;
* par 5010/1189070 domājamajām daļām no zemes vienības Nr.4 NĪN 0,69 *euro*.

**Iemaksājamās NĪN summas palielinājums – 9,30** *euro***.**7. **Piemērs 5.panta 1.2daļai –** *atvieglojums daudzbērnu ģimenei 90%, īpašuma sastāvā 3 dzīvojamās mājas un zeme***.**Nekustamais īpašums Rīgā, kura sastāvā ir šādi objekti:* daudzdzīvokļu ēka Nr.1 (dzīvokļi Nr.1-3);
* daudzdzīvokļu ēka Nr.2 (dzīvokļi Nr.6-9);
* divdzīvokļu ēka (dzīvokļi Nr. 4 un Nr.5);
* zemes vienība ar platību 1909 kv.m.

Persona kopā ar 3 bērniem deklarēta dzīvoklī Nr.3, ēkā Nr.1.2015.gadā NĪN pēc atvieglojumiem sastāda kopā 608,58 *euro*, t.sk.:* - NĪN par visām ēkām 154,22 *euro*, atvieglojums 90% par dzīvokli Nr.3, tam piekrītošo koplietošanas telpu platību - 19,71 *euro*, iemaksājamā summa – 134,51 *euro*;
* NĪN par visu zemi 561,67 *euro*, atvieglojums 90% par dzīvoklim Nr.3 piekrītošo zemes platību 330,83 kv.m 87,60 *euro*, iemaksājamā summa - 474,07 *euro*.

Atbilstoši grozījumiem NĪN pēc atvieglojumu piešķiršanas iemaksājamā summa būtu 288,89 *euro*, t.sk.:* NĪN par visām ēkām - 154,22 *euro*, atvieglojums 90% par dzīvokli Nr.3, tam piekrītošo koplietošanas telpu platību - 19,71 *euro*, iemaksājamā summa – 134,51 *euro*;
* NĪN par visu zemi 561,67 *euro*, atvieglojums 90% par visu zemes platību 1909 kv.m - 407,29 *euro* (darbojas ierobežojums 427 *euro* saskaņā ar Likuma 5.panta 1.2 daļu), iemaksājamā summa 154,38 *euro*.

**Atvieglojuma palielinājums – 319,69** *euro***, t.i. atvieglojums tiks piemērots arī par pārējiem izīrētajiem dzīvokļiem piekrītošo zemes platību.**Saskaņā ar Nekustamā īpašuma valsts kadastra likuma 6.panta pirmo daļu nekustamais īpašums šā likuma izpratnē ir nekustamā īpašuma objekts (zemes vienība vai būve) vai šo objektu kopība (zemes vienība un būve), kas saskaņā ar likuma „Par nekustamā īpašuma ierakstīšanu zemesgrāmatās” normām atbilst pastāvīga nodalījuma prasībām. Par nekustamo īpašumu uzskatāms arī dzīvokļa īpašums vai dzīvoklis, mākslinieka darbnīca, neapdzīvojamā telpa, kas nodota īpašumā līdz dzīvojamās mājas privatizācijai. Turklāt Nekustamā īpašuma valsts kadastra likuma 8.panta 4.punkts noteic, ka nekustamā īpašuma nodokļa administrēšanai izmanto aktuālo kadastra informāciju.Tādējādi informācija par nekustamā īpašuma sastāvā esošo zemes vienību vai dzīvokļu īpašuma sastāvā esošo zemes vienības kopīpašuma domājamo daļu ir pieejama Nekustamā īpašuma valsts kadastra informācijas sistēmā un atvieglojuma noteikšanā izmantojami Nekustamā īpašuma valsts kadastra informācijas sistēmas dati.Saskaņā ar Nekustamā īpašuma valsts kadastra informācijas sistēmas datiem (uz 2014.gada 15.septembri) fiziskām personām piederošo zemes vienību, uz kurām atrodas dzīvojamā māja (ne daudzdzīvokļu) un pieder (vai valdījumā vai lietojumā) zemes īpašniekam, lielumi lauku apvidos ir šādi:

|  |  |  |
| --- | --- | --- |
| Iedalījums | Zemes vienību skaits | % no kopējā zemes vienību skaita |
| 0 – 0.5 ha | 74715 | 45.8 |
| >0.5 – 1 ha | 11986 | 7.4 |
| > 1 – 5 ha | 32526 | 20.0 |
| > 5 – 10 ha | 17496 | 10.7 |
| > 10 ha | 26241 | 16.1 |
| Kopā | 162964 | 100 |

Ņemot vērā minēto statistiku, ka arī to, ka zemes vienības līdz 10 ha pārsvarā tiek izmantotas naturālās saimniecības – zemnieka saimniecības, kas lauksaimniecības produktus ražo pašas saimniecības vajadzībām (Ekonomikas skaidrojošā vārdnīca. – R., Zinātne, 2000), nevis pārdošanai, nav lietderīgi vērtēt jautājumus par zemes platības nekustamā īpašuma nodokļa atvieglojumu piešķiršanai ierobežošanu.Vienlaikus jāņem vērā, ka no Nekustamā īpašuma valsts kadastra informācijas sistēmas datiem nav iespējams iegūt informāciju, cik un kādas konkrētas zemes vienības pieder personām, kuras pretendē uz nekustamā īpašuma nodokļa atvieglojumu, jo Nekustamā īpašuma valsts kadastra informācijas sistēmā nav datu par personu turīgumu un saimnieciskās darbības veikšanu. Saskaņā ar Labklājības ministrijas sniegto informāciju trūcīgo un nosacīti maznodrošināto personu un ģimeņu statistika visā valstī ir šāda:

|  |  |  |  |  |
| --- | --- | --- | --- | --- |
| Indikatori | **2011** | **2012** | **2013** | **2014** |
| Ienākumu testētos sociālās palīdzības pabalstus saņēmušo **ģimeņu skaits** *(nosacīti maznodrošinātās ģimenes)* | 144 990 | 127 831 | 116 951 | 107 667 |
| *tai skaitā,* par trūcīgām atzīto **ģimeņu skaits** | 87 629 | 71 657 | 57 856 | 46 594 |
| Ienākumu testētos sociālās palīdzības pabalstus saņēmušo **personu skaits** *(nosacīti maznodoršinātās personas)* | 290 224 | 264 758 | 235 094 | 207 025 |
| *tai skaitā*, par trūcīgām atzīto **personu skaits** | 212 876 | 176 042 | 134 397 | 104 569 |
| no tām, bērni | 74 163 | 61 734 | 46 334 | 36 078 |
| *Par trūcīgām atzīto personu īpatsvars no deklarēto iedzīvotāju skaita,%* | *10,26* | *8,61* | *6,64* | *5,22* |

Saskaņā ar Finanšu ministrijas sniegto informāciju dati par 2014.gadā piemēroto atvieglojumu summu par mājokļiem un tiem piekritīgo zemi trūcīgajām personām un maznodrošinātajām personām un personām, kurām taksācijas gada 1.janvārī ir trīs vai vairāk bērnu līdz 18.gadiem ir šādi:Trūcīgajām personām - 170 584,00 *euro*;Maznodrošinātajām personām - 282 410,00 *euro*;Kopā: 452 994,00 *euro*;Personām, kurām taksācijas gada 1.janvārī ir trīs vai vairāk bērnu vecumā līdz 18 gadiem - 209 081,00 *euro*;Kopējā piemērotā atvieglojuma summa - 662 075,00 *euro*.Likuma spēkā stāšanās termiņš – 2017.gada 1.janvāris, ir noteikts, ņemot vērā, ka pašvaldībām pēc grozījumu apstiprināšanas būs nepieciešams vismaz sešu mēnešu periods programmatūras pielāgošanai. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodokļa maksātājiem, kuriem pašvaldība ir piešķīrusi trūcīgas vai maznodrošinātas personas vai ģimenes statusu, un daudzbērnu ģimenēm samazināsies nodokļa maksājumi, jo nodokļa atvieglojums tiks attiecināts uz visu zemes vienības platību. Zemes īpašniekiem, uz kuriem piederošas zemes vienības atrodas likuma „Par nekustamā īpašuma nodokli” 3.panta 1.3, 1.4 un 1.6 daļā minētie objekti, nodokļa maksājumi var pieaugt, jo arī šajos gadījumos paaugstināta nodokļa likme tiks piemērota visai zemes vienībai. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts tiešā veidā neietekmē tautsaimniecību un administratīvo slogu. |
| 3. | Administratīvo izmaksu monetārs novērtējums | Likumprojekts tiešā veidā neietekmē administratīvās izmaksas privātpersonām. |
| 4. | Cita informācija |  Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2014. gads | Turpmākie trīs gadi (*euro*) |
| 2015 | 2016 | 2017 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: |   |   |   |   |   |
| 2.1. valsts pamatbudžets |   |   |   |   |   |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: |   |   |   |   |   |
| 3.1. valsts pamatbudžets |   |   |   |   |   |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ņemot vērā, kā arī to, ka valsts informācijas sistēmās nav pieejama informācija par trūcīgām un maznodrošinātām personām piederošajiem nekustamajiem īpašumiem, likumprojekta ietekmi uz pašvaldību budžeta ieņēmumiem paredzēt nevar. Ņemot vērā, ka likumprojekta normas ir par nodokļa atvieglojumu trūcīgām un maznodrošinātām personām, vairumā gadījumu šādu personu dzīvojamās mājas neatrodas uz lieliem zemes īpašumiem. Turklāt jāņem vērā, ka lēmumu par trūcīgas vai maznodrošinātas ģimenes (personas) statusa piešķiršanu pieņem pašvaldības sociālais dienests, pamatojoties uz ģimenes vai atsevišķi dzīvojošas personas materiālo resursu – ienākumu un īpašumu izvērtējumu. Piedāvātais regulējums būs labvēlīgāks daudzbērnu ģimenēm, jo nodokļa atvieglojums tiks attiecināts uz lielāku zemes vienības platību. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Likumprojekts šo jomu neskar* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Likumprojekts šo jomu neskar* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īpašas sabiedrības līdzdalības aktivitātes saistībā ar likumprojektu nav paredzētas, jo likumprojektā iekļautais regulējums konceptuāli nemaina jau esošo regulējumu attiecībā uz nodokļa atvieglojuma piešķiršanu trūcīgām un maznodrošinātām personām, kā arī daudzbērnu ģimenēm, un neparedz ieviest jaunas politiskās iniciatīvas. Likumprojekta normas paredz labvēlīgāku regulējumu trūcīgām un maznodrošinātām personām, kā arī daudzbērnu ģimenēm, attiecībā uz nodokļa atvieglojuma piešķiršanu. |
| 2. | Sabiedrības līdzdalība projekta izstrādē | Uzdevums izstrādāt likumprojektā iekļauto regulējumu tika dots, Ministru kabinetā izskatot Ministru kabineta noteikumu projektu „Valsts informācijas sistēmu datu savietošanas kārtība nekustamā īpašuma nodokļa atvieglojumu piešķiršanai”, kurā izstrādē piedalījās Latvijas Pašvaldību savienība.Sabiedrības līdzdalība atbilstošā līmenī tika nodrošināta, izsludinot projektu Valsts sekretāru sanāksmē. Atzinums par likumprojektu sniedza Latvijas Pašvaldību savienība un Latvija Darba devēju konfederācija. No citām institūcijām atzinumi par likumprojektu Ministru kabineta 2009.gada 7.aprīļa noteikumos Nr.300 „Ministru kabineta kārtības rullis” noteiktajā kārtībā nav saņemti. |
| 3. | Sabiedrības līdzdalības rezultāti | Likumprojekta saskaņošanas laikā tika izteikti Latvijas Pašvaldību savienības un Latvijas Darba dēvēju konfederācijas iebildumi saistībā ar nekustamā īpašuma nodokļa apmēra būtisku pieaugumu, ieviešot paredzētos grozījumus Likuma 3. panta 1.3 daļā, 1.4 daļas 1.punktā un 1.6 daļas 1.punktā, kā arī sākotnējo ieceri – papildināt likumu ar nodokļa atvieglojuma maksimālo apmēru - 427 *euro* attiecībā uz trūcīgām un maznodrošinātām personām. Starpministriju (starpinstitūciju) sanāksmē tika panākta vienošanās, ka, ņemot vērā, ka Likuma 3. panta pirmā, 1.3, 1.4 un 1.6 daļa paredz sodošo sankciju personām ar iespēju pašvaldībām piemērot paaugstināto nekustamā īpašuma nodokļa likmi gadījumos, kad īpašums netiek uzturēts atbilstoši normatīvajos aktos noteiktajai kārtībai, kad personas neizpilda normatīvo aktu prasības attiecībā uz inženierbūves un būves, kurām būvniecībā pārsniegts normatīvajos aktos noteiktais būvdarbu veikšanas ilgums, reģistrāciju, kā arī nenodrošina vidi degradējošas, sagruvušas vai cilvēku drošību apdraudošas būves sakārtošanu, ar nodokļa pieaugumu zemes īpašnieki tiks motivēti izpildīt normatīvo aktu prasības. Papildus jāatzīmē, ka šādu pat pieeju pašvaldības varētu izvēlēties piemērot savos saistošajos noteikumos, ar kuriem nosaka paaugstinātu nodokļa likmi par nekustamajiem īpašumiem, kas netiek uzturēti atbilstoši normatīvajos aktos noteiktajai kārtībai, piemēram, par būvēm kas nav nodotas ekspluatācijā, par patvaļīgu būves jaunu būvniecību vai novietošanu uz zemes vienības vai zemes par būvēm, kurās konstatēta patvaļīgā būvniecība, un citos gadījumos, kad nekustamais īpašums netiek uzturēts atbilstoši normatīvo aktu prasībām. Turklāt ir panākta vienošanas arī turpmāk nepiemērot nodokļa atvieglojuma maksimālo apmēru trūcīgām un maznodrošinātām ģimenēm (personām). |
| 4. | Cita informācija | Nav. |
|  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, Valsts zemes dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde tiks nodrošināta pašvaldību un Valsts zemes dienesta līdzšinējo funkciju ietvaros. Jaunas institūcijas netiks veidotas. |
| 3. | Cita informācija | Nav. |

Iesniedzējs:tieslietu ministrs Dzintars Rasnačs11.09.2015. 09:163364J. Kučāne67046138, Jevgenija.Kucane@tm.gov.lv |